stanford-oval/wikipedia huggingface dataset:
เหตุรถไฟตกรางในจังหวัดประจวบคีรีขันธ์ พ.ศ. 2552

เหตุการณ์รถไฟตกรางที่หัวหิน พ.ศ. 2552 เป็นเหตุการณ์ที่นับว่าเป็นอุบัติเหตุทางรถไฟไทยที่มีผู้เสียชีวิตและบาดเจ็บมากที่สุดรอบในหลายปี เหตุเกิดขึ้นเมื่อเวลา 04.20 น. ของวันที่ 5 ตุลาคม พ.ศ. 2552 โดยรถด่วนขบวนที่ 84 วิ่งจากสถานีตรังปลายทางสถานีกรุงเทพ เกิดตกรางที่สถานีเขาเต่า ตำบลหนองแก อำเภอหัวหิน จังหวัดประจวบคีรีขันธ์ ทำให้ตู้โดยสารทั้งหมด 15 ตู้ พลิกคว่ำเสีย 6 ตู้ มีผู้เสียชีวิต 7 ราย บาดเจ็บ 88 ราย และทำให้วันนั้นทั้งวัน รถไฟสายใต้ทุกขบวนต้องหยุดให้บริการทั้งหมด
ในเบื้องต้น ทางการรถไฟแห่งประเทศไทย ได้ประเมินค่าเสียหายทั้งหมดนับ 100 ล้านบาท จากขบวนรถไฟตู้โดยสารทั้งหมด 14 ตู้ ได้รับความเสียหาย 9 ตู้ และความเสียหายของราง คิดเป็นมูลค่าประมาณ 120 ล้านบาท และความเสียหายจากการสั่งระงับการให้บริการรถไฟในเส้นทางสายใต้ 28 เที่ยว และขบวนรถสินค้า 5 เที่ยว เป็นเงิน 9 ล้านบาท
นายอภิสิทธิ์ เวชชาชีวะ (เสื้อฟ้า) นายกรัฐมนตรีขณะนั้น ลงพื้นที่เกิดเหตุ
หลังเกิดเหตุ ได้มีการระดมทีมกู้ภัยลงไปช่วย นายมานิต นพอมรบดี รัฐมนตรีช่วยว่าการกระทรวงสาธารณสุข นายโสภณ ซารัมย์ รัฐมนตรีว่าการกระทรวงคมนาคม และนายอภิสิทธิ์ เวชชาชีวะ นายกรัฐมนตรี ก็ได้ลงพื้นที่ไปดูสถานที่เกิดเหตุและเยี่ยมเยียนผู้ได้รับบาดเจ็บ การกู้ซากรถไฟและการซ่อมแซมรางแล้วเสร็จในเวลาใกล้เที่ยงของอีกวัน พร้อมกับเปิดให้บริการรถไฟสายใต้ทุกขบวนได้อีกครั้งตามปกติ
สาเหตุของการเกิดอุบัติเหตุ

วันที่ 6 ตุลาคม พ.ศ. 2552 เวลา 11.30 น. นายยุทธนา ทัพเจริญ ผู้ว่าการการรถไฟแห่งประเทศไทย แถลงข่าวสถานการณ์หลังเกิดเหตุรถไฟตกรางบริเวณสถานีเขาเต่า อำเภอหัวหิน จังหวัดประจวบคีรีขันธ์ ว่าสาเหตุที่ทำให้รถไฟตกราง เบื้องต้นคาดว่าอาจเกิดจากพนักงานขับรถไฟหลับใน เพราะมีหลักฐานว่าพนักงานขับรถไฟซึ่งจะต้องแวะจอดเพื่อรอรับเอกสารใบสับหลีกขบวนรถที่บริเวณ สถานีวังก์พง แต่ปรากฏว่าขบวนรถคันดังกล่าวได้ขับขบวนรถฝ่าไฟแดงตรงไปยังสถานีเขาเต่า ซึ่งมีขบวนรถสินค้าขาล่องจอดรอสับหลีก แต่เมื่อได้รับการติดต่อว่าขบวนรถดังกล่าววิ่งฝ่ามาด้วยความเร็วสูงถึง 105 กิโลเมตรต่อชั่วโมง พนักงานที่สถานีเขาเต่าจึงได้สับหลีกรางเพื่อไม่ให้ขบวนรถไปชนกับขบวนรถสินค้าที่จอดอยู่ ทำให้รถไฟเกิดตกราง
ต่อมา ทางสหภาพแรงงานการรถไฟแห่งประเทศได้มีแถลงการณ์แสดงความเสียใจต่อเหตุการณ์ที่เกิดขึ้น แต่เชื่อว่าสาเหตุของอุบัติเหตุในครั้งนี้ไม่น่าจะเกิดมาจากพนักงานขับรถไฟ แต่น่าจะเกิดขึ้นมาจากมติของคณะรัฐมนตรีที่ปรับพนักงานออก ทำให้เหลือพนักงานทำงานไม่เพียงพอและต้องทำงานหนักจนไม่มีเวลาได้พักผ่อน[ต้องการอ้างอิง] บ้างก็ว่าเกิดจากความเสื่อมสภาพของอุปกรณ์
มิลลิ

สำหรับแร็ปเปอร์ชาวไทย ดูที่ มิลลิ (แร็ปเปอร์)
มิลลิ (อังกฤษ: Mili) เป็นคำนำหน้าหน่วยในระบบเอสไอ แสดงถึงค่าหนึ่งส่วนพัน (10-3 หรือ 0.001) มันมีสัญลักษณ์คือ m
คำว่า มิลลิ มาจากคำว่า Mille ในภาษาละติน แปลว่า 1,000
มาสเตอร์ออฟเอพิก

| --- | --- |
Master of Epic



ผู้พัฒนา:: Hudson Soft

เปิดให้บริการ:: 1 เมษายน 2548

ภาษา:: ญี่ปุ่น

รูปแบบ:: MMORPG

เครื่องเล่น:: PC

เว็บไซต์:: http://moepic.com
มาสเตอร์ ออฟ เอพิค (อังกฤษ: Master of Epic (MOE)) เป็นเกม MMORPG สำหรับเครื่อง PC สัญชาติญี่ปุ่นใช้ระบบ Item Mall และไม่เก็บค่า Air time โดยจุดเด่นสำหรับเกมนี้ คือ ระบบ level ของ skill แทนระบบ level ของตัวละคร เช่น เมื่อเราใช้หมัดต่อยบ่อยๆ ก็จะทำให้ต่อยได้แรงขึ้น แต่เมื่อซื้อดาบ มาใช้ ก็ต้องเริ่มเก็บ level ของการใช้ดาบใหม่ เป็นต้น และที่แตกต่างอีกอย่างก็คือ ระบบอาชีพ (Class) ไม่มีการระบุ่ตายตัว แต่ขึ้นอยู่กับระดับความชำนาญ ใน skill หลายๆ อย่างมารวมกัน ทำให้เราเปลี่ยนฉายา (title) และจะได้ความสามารถของฉายานั้นมา ยังมีระบบความหิวกระหายที่ขัดจังหวะการต่อสู้ และมี แมลงวันมาตอมผมเมื่อไม่ได้สระผมมาหลายๆ วันอีกด้วย
เนื้อเรื่อง

ดีอารอส ดินแดนที่อบอวลไปด้วยสิ่งลี้ลับสุดบรรยาย หลงเหลือเพียงตำนานเท่านั้นที่ยังคงเล่าขานสืบต่อกันมา นอกจากตำนานพวกนั้นแล้ว ทุกคนยังได้รู้จักตำนานของหินโนอาห์ ที่ชนชาติใดมีไว้ในครอบครอง จะมีแต่ความเจริญรุ่งเรืองและมั่งคั่ง ทำให้หลายชนชาติส่งกองกำลังนับไม่ถ้วนออกตามหา แต่ทว่า ไม่มีใครเคยเจอหินโนอาห์แม้แต่คนเดียว
เวลาผ่านไปเนิ่นนาน แต่อยู่ก็มีภาพนิมิตของผู้หญิงเกิดขึ้นพร้อมกันทั่วโลก เธอเรียกตัวเองว่า 'เออร์มิน่า' เออร์มิน่าพูดกับชาวโลกว่า "พวกเจ้ากำลังจะเข้าสู่ยุคแห่งความมืดมิด" นักผจญภัยทั้งหลายที่ถูกเออร์มิน่าชักจูง ต่างเดินทางไปสู่ดินแดนที่ชื่อว่า ดีอารอส จุดประสงค์เพื่อเสาะแสวงหาอดีตและอนาคต
13 ล้านปีต่อมา บนแผ่นดินดีอารอส อารยธรรมของชนเผ่าเงือกเจริญรุ่งเรืองอย่างมากด้วยพลังของหินโนอาห์ หลังจากนั้น ผู้ที่แสวงหาหินโนอาห์เริ่มเข่นฆ่าชนเผ่นโมรา ด้วยการเข่นฆ่านี้ ทำให้เผ่าเงือกสละสิทธิ์การครอบครองหินโนอาห์ทันที
ในยุคปัจจุบัน มีกองกำลังใหญ่อยู่ 3 กอง คือ 'เอลกาดีน' ประเทศแห่งอัศวินมังกรผู้เคร่งครัดในกฎหมายและคำสั่ง 'บิสก์' ประเทศที่มีความอิสระในการใช้ชีวิตแต่ศรัทธาในคำสอนของลาลฟาค (ラル・ファク) 'ซาซูล' ประเทศที่นำโดยมนุษย์ครึ่งสัตว์ ทั้ง 3 ประเทศได้แย่งชิงสิทธิ์ครอบครองหินโนอาห์ที่เผ่าเงือกสละมา
10 ปี ต่อมาในอนาคต ได้เกิดสงครามขึ้น ต่อสู้กันไม่เว้นวัน จนเป็นเรื่องธรรมดา ซึ่งเห็นได้ชัดว่านี้คือยุคแห่งความมืดมิดที่เออร์มิน่าได้ทำนายเอาไว้ โดยสงครามนี้เกิดขึ้นด้วยการแทรกซึมของโก (イーゴ) แห่งเผ่าเงือก เพื่อที่จะได้ครอบครองพลังของหินโนอาห์ โกได้วางแผนซ้อนแผนไว้หลายชั้น โชคชะตาจึงทำให้อนาคตเป็นยุคแห่งสงคราม
3000 ปี หลังจากสิ้นสุดการปกครองของโก เรียกยุคนี้ว่า ยุคแห่งอนาคต
จุดเริ่มต้นของเรื่องราวทั้งหลาย ย้อนไป 45 ล้านปี เรียกยุคนี้ว่า ยุคแห่งความวุ่นวาย
การข้ามผ่านยุคสมัย การผ่าฟันการต่อสู้นับครั้งไม่ถ้วน นักผจญภัยทั้งหลายจะสามารถหยุดยั้งยุคแห่งความมืดมิดนี้ได้หรือไม่
จุดเด่น > การพัฒนาตัวละคร

ในเกมนี้การพัฒนาตัวละครจะแตกต่างออกจากเกมอื่นทั่วไปคือ จะไม่พัฒนาตามค่าประสบการณ์ของตัวละคร แต่จะเฉพาะเจาะจงพัฒนาเฉพาะความสามารถ เมื่อเราอะไรบ่อยๆ ก็จะทำให้ความสามารถด้านนั้นดีขึ้น เรียกว่าความชำนาญ โดยความสามารถของเกมนี้มีถึง 55 ชนิด แบ่งออกเป็น 4 ประเภทคือ
ความสามารถพื้นฐานร่างกาย (戦闘スキル) เช่น ความแข็งแรง การหลบหลีก
ความสามารถด้านการต่อสู้ (熟練スキル) เช่น การเตะ การต่อย แบ่งออกเป็น 2 ชนิด
การใช้อาวุธพื้นฐาน เช่น มือเปล่า ดาบ
การเสริมการต่อสู้ เช่น กัปดัก เวทมนตร์
ความสามารถกิจกรรมพื้นฐาน (基本スキル) เช่น การว่ายน้ำ การตกปลา
ความสามารถสร้างสิ่งของ (生産スキル) เช่น การปรุงอาหาร การปรุงยา
จุดเด่น > ยุคสมัย

Present Age ผู้เล่นทุกคนจะเริ่มต้นที่ยุคนี้ ซึ่งนำโดยราชินีเออร์ริมาแห่งบิสก์ และเอโนสจากเผ่าเงือก จุดประสงค์เพื่อเปลี่ยนแปลงอนาคตไม่ให้เข้าสู่ยุดมืด เป็นโอกาสที่ดีที่นักผจญภัยทั้งหลายจะเก็บเกี่ยวประสบการณ์จากยุคนี้
War Age เป็นเวลาถัดมาอีก 10 ปี ประเทศบิสก์กับประเทศเอลกาดีนก่อสงครามต่อสู้กัน คุณสามารถเลือกฝ่ายแล้วเข้าร่วมสงครามที่มีแต่ผู้เล่นเท่านั้น (PVP)
Future Age เป็นเวลากว่า 3000 ปี จากยุคปัจจุบัน ถ้ำใต้ดินสยองขวัญที่รู้จักกันในนาม 'วังวนแห่งปีศาจ' (Devil's Labyrinth) รอคุณอยู่ มันมีไว้เพื่อท้าทายเหล่าผู้กล้าที่เข้าร่วมชะตากรรมเดียวกันด้วยเวลาที่จำกัด
Chaos Age ย้อนเวลาไป 45 ล้านปี กับเหล่าผู้กล้าทั้งหลาย เพื่อพบกับสุดยอดสัตว์ประหลาด แล้วคุณกับเหล่าผู้กล้าจะสามารถปราบมันได้หรือไม่ ท้าทายคุณทุกวันเสาร์-อาทิตย์
จุดเด่น > เผ่าพันธุ์

ภายในเกมมีเผ่าพันธุ์มากมาย แต่คุณสามารถเลือกเล่นได้เพียง 4 เผ่านั้น คือ
Newtar มีรูปร่างคล้ายมนุษย์ เป็นเผ่าที่มีความสมดุลในทุกด้าน
Cognite มีรูปร่างคล้ายเอลฟ์ มีความสามารถเด่นทางด้านเวทมนตร์ ทั้งโจมตีและป้องกัน
Elmony มีรูปร่างคล้ายคนแคระ มีความสามารถเด่นทางด้านความแม่นและการหลบหลีก
Pandemos มีรูปร่างคล้ายยักษ์ มีความสามารถเด่นทางด้านความอึดและการโจมตีทางกายภาพ
ข้อมูลเกม

มีระบบต่างๆให้เลือกใช้มากมาย เช่นเพื่อน ปาร์ตี้
แหล่งข้อมูลอื่น

เว็บไซต์หลักของ Master of Epic (ญี่ปุ่น)
MoE Wiki - Master of Epic (ญี่ปุ่น)
ชุมชน MOE บนเวบ Online-Station เก็บถาวร 2008-01-17 ที่ เวย์แบ็กแมชชีน (ไทย)
วิศาล ภัทรประสิทธิ์

| วิศาล ภัทรประสิทธิ์ท> ม..ข้อมูลส่วนบุคคล |
| --- | --- |
เกิด: ย่งคุน แซ่เล้า 21 ธันวาคม พ.ศ. 2474 อำเภอเมืองพิจิตร จังหวัดพิจิตร
เสียชีวิต: 21 ตุลาคม พ.ศ. 2530 (55 ปี)
พรรคการเมือง: พัฒนาจังหวัด
คู่สมรส: นงลักษณ์ ภัทรประสิทธิ์

วิศาล ภัทรประสิทธิ์ (21 ธันวาคม พ.ศ. 2474 – 21 ตุลาคม พ.ศ. 2530) อดีตสมาชิกสภาผู้แทนราษฎรจังหวัดพิจิตร 2 สมัย สังกัดพรรคพัฒนาจังหวัด เป็นบิดาของประดิษฐ์ ภัทรประสิทธิ์ และวินัย ภัทรประ สิทธิ์ ได้รับการเรียกขานว่าเป็น “เจ้าพ่อโรงเหล้าภาคเหนือ” เป็นมหาเศรษฐีคนหนึ่งของไทย
ประวัติ

วิศาล ชื่อเดิม ยุ่งคุน แซ่เล้า เป็นชาวจีนที่เกิด และอาศัยอยู่ในตำบลหัวดง อำเภอเมืองพิจิตร จังหวัดพิจิตร เคยได้รับเลือกเป็นกำนันตำบลหัวดง ต่อมาก่อนถึงการเลือกตั้งครั้งแรกภายใต้รัฐธรรมนูญ พ.ศ. 2517 นายวิศาล ได้จัดตั้งพรรคการเมืองขึ้น โดยใช้ชื่อว่า "พรรคพัฒนาจังหวัด" โดยมีนายสฤษดิ์ เพ็ญสุภา เป็นหัวหน้าพรรค เขาและวิรัตน์ ภัทรประสิทธิ์ (น้องชาย) เป็นรองหัวหน้าพรรคและนายดิเรก เพ็ญสุภา เป็นเลขาธิการพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาลงสมัคร ส.ส.เพียงคนเดียวของพรรคพัฒนาจังหวัด และได้รับเลือกตั้งเป็นสมัยแรก หลังการเลือกตั้งมีการจัดตั้งรัฐบาลของพรรคกิจสังคม โดยพรรคพัฒนาจังหวัดได้เข้าร่วมรัฐบาลด้วย และเขาได้รับแต่งตั้งเป็นที่ปรึกษานายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้ลงสมัครรับเลือกตั้งอีกครั้ง โดยลงสมัครคู่กับ ยุพา อุดมศักดิ์ และได้รับเลือกตั้งทั้ง 2 คน แม้ว่าจะไม่ได้เข้าร่วมรัฐบาลแต่นายวิศาล ก็ได้รับหน้าที่เป็นที่ปรึกษารัฐมนตรีว่าการกระทรวงการคลัง (เสวตร เปี่ยมพงศ์สานต์)
วิศาล สมรสกับนงลักษณ์ ภัทรประสิทธิ์ มีบุตรที่เป็นนักการเมือง คือ ประดิษฐ์ ภัทรประสิทธิ์ อดีตรัฐมนตรี และวินัย ภัทรประสิทธิ์
วิศาล ภัทรประสิทธิ์ เสียชีวิตเมื่อวันที่ 21 ตุลาคม พ.ศ. 2530
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
มิดิ

ชื่อโน้ตและหมายเลขโน้ตมิดิ
มิดิ หรือ มาตรฐานการประสานเครื่องดนตรีแบบดิจิทัล  (อังกฤษ: Music Instrument Digital Interface: MIDI) เป็นโพรโทคอลมาตรฐานที่คิดค้นขึ้นเมื่อปี พ.ศ. 2523 โดยเป็นระบบการติดต่อสื่อสารทางดนตรี ของอุปกรณ์อิเล็กทรอนิกส์ทางดนตรี เช่น คอมพิวเตอร์ ซินธิไซเซอร์ ซีเควนเชอร์ ซาวด์โมดูล แซมเพลอร์ ซึ่งใช้สัญญาณไฟฟ้าแบบดิจิทัล ในการส่งข้อมูลระหว่างอุปกรณ์ที่เชื่อมต่อ โดยจะมีความหมายเป็นโน้ตดนตรี และค่าการควบคุมลักษณะเสียงต่าง ๆ
ไฟล์ MIDI ไม่ได้มีการเก็บเสียงดนตรีใด ๆ ไว้เหมือนอย่างเทปเพลงหรือซีดีเพลง ข้อมูลทั้งหมดจะอยู่ในรูปของคำสั่งที่จะไปสั่งเครื่อง ดนตรีว่า ให้เปล่งเสียงโน้ตตัวใด(Note ON), ด้วยระดับความดังแค่ไหน(Velocity) และคำสั่งอื่น ๆ ตามคุณสมบัติเฉพาะของเครื่องดนตรีแต่ละชนิด ด้วยเหตุที่เป็นไฟล์คำสั่งนี่เองทำให้มันมีขนาดที่เล็กมาก ๆ แผ่นดิสก์ 3.5 นิ้วเพียงแผ่นเดียวก็สามารถเก็บไฟล์ MIDI ได้หลายสิบเพลง และจากความที่มันเป็นไฟล์คำสั่งแบบดิจิทัลนี่เอง นักคอมพิวเตอร์จึงสามารถนำข้อมูลดิจิทัลนี้มาพัฒนาด้วย จนในที่สุดทั้งคอมพิวเตอร์และเครื่องดนตรีก็สื่อสารกันได้อย่างสมบูรณ์โดย ผ่านระบบ MIDI นี่เอง
General MIDI

ในปี พ.ศ. 2526 เมื่อมาตรฐานการเชื่อมต่อ MIDI ออกมาใหม่ ๆ ได้สร้างความเป็นไปได้ในการเชื่อมต่ออุปกรณ์สร้างเสียงดนตรี
อุปกรณ์ควบคุม และอุปกรณ์บันทึกที่หลากหลายเข้าด้วยกัน, ทำให้เกิดการแข่งขันขึ้นระหว่างผู้ผลิตเครื่องดนตรีหลาย ๆ เจ้า
เพื่อใช้ประโยชน์จากมาตรฐานนี้, แต่เนื่องจากมาตรฐาน MIDI เป็นมาตรฐานการส่งคำสั่งควบคุมทางไฟฟ้าเท่านั้น
ไม่ได้มีการกำหนดไว้ตายตัวว่าการใช้งานคำสั่งย่อยต่าง ๆ จะต้องตีความอย่างไร หรือหมายเลขเครื่องดนตรีที่อยู่ในคำสั่งนั้น
หมายถึงเสียงเครื่องดนตรีใด, ทำให้ผู้ผลิตแต่ละบริษัทใช้รูปแบบการตั้งค่าคำสั่งที่แตกต่างกันมาก
หากนำมาใช้ร่วมกันจะทำให้เสียงผิดเพี้ยน, ทำให้เมื่อนักดนตรีเลือกใช้เครื่องดนตรี
หรืออุปกรณ์ควบคุมยี่ห้อใดยี่ห้อหนึ่งแล้ว จะไม่สามารถนำเครื่องดนตรีและอุปกรณ์ควบคุมยี่ห้ออื่น ๆ
มาใช้งานร่วมกันผ่านระบบ MIDI ได้, จนสร้างความอึดอัดใจให้กับนักดนตรีทั่ว ๆ ไป เป็นอย่างมาก
จนกระทั่งในปี พ.ศ. 2534 ได้มีการประกาศมาตรฐานเกี่ยวกับการใช้ชุดคำสั่ง MIDI ออกมาเป็นครั้งแรก โดยมีชื่อเรียกว่า
The General MIDI System Level 1 หรือเรียกกันทั่วไปว่า General MIDI (GM)
อันเกิดจากความร่วมมือระหว่างกลุ่มผู้ผลิตในญี่ปุ่นที่เรียกตัวเองว่า Japanese MIDI Standards Committee
(JMSC) กับกลุ่มผู้ผลิตทางอเมริกาที่ชื่อว่า American MIDI Manufacturers Association (MMA)
มาตรฐาน GM ประกอบด้วยสาระสำคัญเรื่องการกำหนดมาตรฐานขั้นต่ำของการรองรับคำสั่ง MIDI
(เช่น ต้องรองรับการปรับความดังตัวโน้ต และต้องเล่นได้อย่างน้อย 24 โน้ตพร้อมกัน)
รวมทั้งกำหนดเสียงเครื่องดนตรีที่ใช้ใน MIDI ทั้งหมด 128 ชนิด
ซึ่งจะรวมเสียงของเครื่องดนตรีจริง ๆ และเสียงเอฟเฟคต์ต่าง ๆ เช่นเสียงปรบมือ เสียงฝนตก ฯลฯ เอาไว้ด้วย
โดยหมายเลขของเครื่องดนตรีแต่ละชนิดจะเรียกว่า Patch และมีการแบ่ง Patch ออกเป็นกลุ่ม ๆ ดังต่อไปนี้:
Piano
Chromatic Percussion
Organ
Guitar
Bass
Strings
Ensemble
Brass
Rreed
Pipe
Synth Lead
Synth Pad
Synth Effects
Ethnic
Percussive
Sound Effects
ในแต่ละกลุ่มยังแบ่งย่อย ๆ ไปอีกกลุ่มละ 8 ชนิด เช่น ในกลุ่มของเปียโน ก็จะมีเสียงของเปียโนชนิดต่าง ๆ อีก 8 ชนิด
หรือในกลุ่มของ Brass ก็ประกอบด้วย ทรัมเป็ต, ทรอมโบน และเครื่องเป่าอื่น ๆ อีกรวม 8 ชนิด เป็นต้น
เมื่อมาตรฐาน GM ออกมา ก็ได้รับการยอมรับอย่างแพร่หลาย จนในที่สุดเครื่องดนตรีและอุปกรณ์ควบคุมต่าง ๆ
จากบริษัทผู้ผลิตทั่วโลกก็สามารถนำมาผสมผสานและเล่นร่วมกันได้ในระบบ MIDI โดยอาศัยมาตรฐานนี้,
และนอกจากการใช้งานกับเครื่องดนตรีแล้ว มาตรฐานนี้ก็ถูกนำมาใช้ในวงการคอมพิวเตอร์ด้วย
เช่นการ์ดเสียงคอมพิวเตอร์ที่ระบุว่ารองรับมาตรฐาน GM ก็จะสามารถเล่นเพลงที่บันทึกมาจากเครื่องดนตรี
หรือแต่งเพลงแล้วนำไปเล่นกับเครื่องดนตรีในมาตรฐาน GM ได้ โดยไม่มีปัญหาเรื่องเสียงของเครื่องดนตรีไม่ตรงกัน
GS

มาตรฐาน GM ถูกใช้งานกันมานานด้วยความเรียบร้อยดี อยู่ต่อมาเมื่อบทเพลงต่าง ๆ เริ่มต้องการเสียงที่วิจิตรพิสดารมากขึ้น บริษัทผู้ผลิตเครื่องดนตรีชั้นนำของโลกบริษัทหนึ่งที่ชื่อว่า ROLAND CORPERATION เริ่มรู้สึกว่าเสียงของเครื่องดนตรีชนิดต่าง ๆ ที่มีอยู่ ในมาตรฐานเดิมนั้นไม่พอใช้เสียแล้ว จึงได้ทำการเพิ่มเติมเสียงของเครื่องดนตรีบางชนิดเข้าไปกับมาตรฐาน GM อีก โดยใช้ชื่อมาตรฐาน อันใหม่นี้ว่า มาตรฐาน GS ซึ่งยังคงมีกลุ่มเสียงทั้งหมด 16 กลุ่มเท่าเดิม แต่ในแต่ละกลุ่มจะมีเสียงเพิ่มเข้ามาอีก จากเดิม 128 เสียง เพิ่มมาเป็น 189 เสียง
จาก ความแตกต่างของ GM และ GS นี่เองทำให้เกิดปัญหาเล็ก ๆ ตามมา นั่นก็คือหากใครมีเพลงรุ่นใหม่ ๆ ที่สร้างขึ้นภายใต้มาตรฐาน GS แล้ว เมื่อนำไปเล่นกับเครื่องดนตรีหรือคอมพิวเตอร์ที่ใช้มาตรฐาน GM อยู่อาจจะให้เสียงไม่ครบหรือไม่ถูกต้องตาม ต้นฉบับก็ได้ แต่ถ้าหากเพลงนั้นถูกสร้างขึ้นภายใต้มาตรฐาน GM เมื่อนำไปเล่นบนเครื่องที่เป็นมาตรฐาน GS ก็ยังคงให้เสียงได้ครบถ้วนอยู่เหมือนเดิม เพราะว่าในมาตรฐาน GS ยังคงมีเสียงจากมาตรฐาน GM อยู่ครบนั่นเอง
หัน มาดูทางด้านคอมพิวเตอร์ของเรากันบ้าง ดูเหมือนว่าบริษัทผู้ผลิตซาวด์การ์ดที่ใช้กับคอมพิวเตอร์จะไม่ค่อยได้ติดตาม ข่าวคราว ในวงการดนตรีสักเท่าไรนัก หรืออาจเป็นเพราะว่าไม่ได้เตรียมตัวเตรียมใจเอาไว้ก่อนว่าจะมีใครเอา ซาวด์การ์ดมาใช้เล่นเพลง เล่นดนตรีกันทั่วบ้านทั่วเมืองแบบนี้ก็ได้ เลยเป็นผลทำให้ซาวด์การ์ดจำนวนมากยังคงใช้ชิพกำเนิดเสียงเครื่องดนตรีตาม มาตรฐาน GM กันอยู่ สังเกตได้จากราคาที่ค่อนข้างถูกและมักจะชอบแถมมากับคอมพิวเตอร์ที่สั่ง ประกอบสำเร็จจากร้านค้า
แต่ ก็ไม่ใช่ว่าจะหาไม่ได้เลยเสียทีเดียว เพราะว่าถ้าเป็นซาวด์การ์ดที่มีมาตรฐานหน่อยราคาก็มักจะสูงขึ้นตาม แต่ก็ทำให้เรามั่นใจได้ว่า มันจะสามารถให้เสียงเครื่องดนตรีที่ถูกต้องและครบถ้วนแน่นอน ตรงนี้เราต้องพิจารณากันให้ดีก่อนที่จะตัดสินใจ
บริษัท ที่ผลิตเครื่องดนตรียักษ์ใหญ่อย่าง ROLAND CORPERATION ที่นอกจากจะมีชื่อเสียงทางด้านคุณภาพที่เชื่อถือได้เกี่ยวกับ เครื่องดนตรีแล้ว ก็ยังได้เข้ามามีส่วนร่วมกับวงการคอมพิวเตอร์ด้วย โดยการผลิตซาวด์การ์ดคุณภาพสูงภายใต้มาตรฐาน GS เพื่อมาใช้ กับคอมพิวเตอร์ดนตรีโดยตรง มีทั้งแบบที่เป็นเหมือนซาวด์การ์ดทั่วไปที่ต้องเสียบเข้ากับสล้อตว่าง ๆ ของ คอมพิวเตอร์ , แบบที่เรียกว่า Daughterboard ที่ต้องเสียบไปบนซาวด์การ์ดตัวเดิม และแบบติดตั้งภายนอกหรือที่เรียกกันว่า"ซาวด์โมดูล"นั่นเอง
แหล่งข้อมูลอื่น

Midi คืออะไร www.musician.in.th[ลิงก์เสีย]
มิลฟ์

มิลฟ์ (อังกฤษ: MILF ย่อมาจาก "Mother/Mom/Mama I'd Like to Fuck") แปลว่าแม่ที่ฉันอยากร่วมเพศด้วย ตัวย่อเพื่อสื่อถึงแม่ที่น่าดึงดูดทางเพศ
คอนเซ็ปของ MILF เกิดขึ้นก่อนคำจะถูกคิดค้นขึ้น อย่างที่เห็นได้จากตัวละคร นางโรบินสัน ในหนังThe Graduate (1967) คำนี้เริ่มใช้มาตั้งแต่ยุค 90 ในปีค.ศ. 2002 ผู้อาศัยในรัฐวอชิงตันได้ขอป้ายทะเบียนรถยนต์ที่เขียนว่า "GOTMILF" แปลว่า มี MILF ไหม เพื่อล้อเลียนสโลแกน Got Milk ของโครงการรณรงค์ดื่มนม ป้ายได้รับอนุมัติในตอนแรกแต่ภายหลังถูกยกเลิกดหลังจากมีคนร้องเรียน ในเดือนธันวาคมปีค.ศ 2007 สารการบินราคาถูก สปิริต แอร์ไลน์ ได้ออกแคมเปญโฆษณาที่มีข้อโต้เถียงโดยใช้คำว่า MILF เพื่อโปรโมตจุดหมายปลายทางในเขตร้อน และย่อมาจาก "Many Islands, Low Fares" แปลว่าหลายเกาะราคาถูก และใช้แคมเปญนี้อีกครั้งในเดือนมกราคม ปี ค.ศ. 2009
มาลี เพื่อนรัก..พลังพิสดาร

| มาลี เพื่อนรัก> .พลังพิสดาร |
| --- | --- |

ประเภท: ละครชุด
สร้างโดย: จีทีเอช (ฤดูกาลที่ 1) จีดีเอช ห้าห้าเก้า (ฤดูกาลที่ 2)
พัฒนาโดย: จีทีเอชออนแอร์ (ฤดูกาลที่ 1) จีเอ็มเอ็มทีวี (ฤดูกาลที่ 2)
กำกับโดย: ปัฏฐา ทองปาน
แสดงนำ:   มาดามมด  ภาวดี คุ้มโชคไพศาล  จุฑาวุฒิ ภัทรกำพล  โอบนิธิ วิวรรธนวรางค์ 
ดนตรีแก่นเรื่องเปิด: VOLG JOU HART (Follow Your Heart) ขับร้องโดย ญานนีน ภารวี ไวเกล Feat.มาดามมด
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 13 ตอน
การผลิต
สถานที่ถ่ายทำ: ประเทศไทย
ความยาวตอน: 1 ชั่วโมง/ตอน
ออกอากาศ
เครือข่าย: จีทีเอชออนแอร์ และ จีเอ็มเอ็ม 25
ออกอากาศ: 25 กรกฎาคม พ.ศ. 2558 – 17 ตุลาคม พ.ศ. 2558
มาลี เพื่อนรัก..พลังพิสดาร (อังกฤษ: ‎My Safari Girl‬)  เป็น ละครโทรทัศน์ ประเภทละครชุด ผลิตโดย จีทีเอช กำกับโดย ปัฏฐา ทองปาน ออกอากาศทางช่องโทรทัศน์ผ่านระบบดาวเทียม จีทีเอชออนแอร์ เวลา 22.00 น.-23.00 น. และสถานีโทรทัศน์ จีเอ็มเอ็ม 25 เวลา 22.15 น.-23.15 น. วันที่ 25 กรกฎาคม พ.ศ. 2558 - 17 ตุลาคม พ.ศ. 2558  นำแสดงโดย มาดามมด, ภาวดี คุ้มโชคไพศาล, จุฑาวุฒิ ภัทรกำพล และ โอบนิธิ วิวรรธนวรางค์
ซีรีส์เคยมีแผนจะทำฤดูกาลที่ 2 ในปีต่อมา แต่เกิดปัญหาบางอย่างและการป่วยของมาดามมด ทำให้การสร้างถูกยกเลิกแม้ว่าจะมีความตั้งใจจะฉายใน 1 ปีให้หลังฤดูกาลที่ 1
เรื่องย่อ

"จะดีไหมถ้าเพื่อนรักของคุณ ปราดเปรียวเท่าเสือชีตาห์ เหินเวหาแบบค้างคาว และไต่ราวเหมือนลิงบาบูน โดยเธอทำทั้งหมดเพื่อให้คุณมีความสุข"
"เมษา (ภาวดี คุ้มโชคไพศาล)" เด็กหญิงที่มีความใฝ่ฝันอยากเป็นหมอเหมือน­กับพ่อของเธอ แต่อุปสรรคของเมษาคือเธอไม่เก่งภาษาอังกฤษ เลยตัดสินใจย้ายมาเรียนในโรงเรียนน­านาชาติชั้นนำในกรุงเทพฯ โดยไม่รู้เลยว่าโรงเรียนนานาชาติที่เธอเลื­อกนั้นเป็นโรงเรียนที่เน้นการทำกิจกรรมเป็­นอย่างมาก เมื่อทุกอย่างมันผิดแผนไปหมด เมษาเลยไปขอพรกับน้ำพุศักดิ์สิทธิ์ของโรงเ­รียน ให้เธอเก่งภาษาอังกฤษสักที
ไม่รู้ว่าเทวดาองค์ไหนกันที่ได้ยิน วันนั้นเมษาได้พบกับ "มาลี (มาดามมด)" นักเรียนแลกเปลี่ยนที่มีพลังสุดพิสดาร มาคอยก่อเรื่องวุ่นวายให้ชีวิตเมษาไม่เว้น­แต่ละวัน จนทำให้พวกเธอถูกเพ่งเล็งจากกลุ่มกรรมการนักเรียนสุดเฮี้ยบนำโดย "โก มินโฮ (จุฑาวุฒิ ภัทรกำพล)" ประธานนักเรียนหนุ่มเคป๊อปหลงตัวเอง ขวัญใจสาว ๆ ทั้งโรงเรียน แต่ยังโชคดีที่เมษามี "ซัน (โอบนิธิ วิวรรธนวรางค์)" รุ่นพี่เกรด 11 ที่ภายนอกดูเป็นคนน่ากลัว แต่จริง ๆ แล้วเป็นคนจิตใจดีคอยช่วยเหลือพวก­เธออยู่
เพราะทั้งเรื่องเรียนและเรื่องรักมันหนักใ­จ งานนี้เลยเป็นหน้าที่ของเพื่อนรักพลังพิสด­าร แต่จะยิ่งช่วยหรือยิ่งป่วน
นักแสดง > นักแสดงหลัก

| นักแสดง | รับบท | รายละเอียด |
| --- | --- | --- |
| มาดามมด | "มาลิคิดิเอ้ อองเคลูฟลิเก้ (มาลี)" | CLASS : เกรด 10 ห้อง A สาวน้อยนักเรียนแลกเปลี่ยนจากชนเผ่าลึกลับ มีความสามารถพิเศษ สามารถใช้พลังสัตว์ป่าได้ เป็นเพื่อนสนิทของเมษา โดยบอกแต่เพียงว่าเธอจะมาทำให้เมษามีความสุข |
|  ภาวดี คุ้มโชคไพศาล | "เมษา คำนึงวิทยา (เมษา)" | CLASS : เกรด 10 ห้อง A เด็กเรียนสุดเนิร์ดที่มีจุดอ่อนอยู่ที่ภาษาอังกฤษ ตัดสินใจย้ายเข้ามาเรียนโรงเรียนนานาชาติชื่อดังในกรุงเทพฯ เธอมักถูกมินโฮแกล้งเสมอ มีความฝันอยากจะเป็นหมอเหมือนพ่อและแม่ของเธอ |
|  จุฑาวุฒิ ภัทรกำพล | "โก มินโฮ (มินโฮ)" | CLASS : เกรด 12 ห้อง A ประธานนักเรียนและประธานชมรมโอเอซิสหนุ่มหล่อขวัญใจสาว ๆ ทั้งโรงเรียน ลูกครึ่งไทย-เกาหลี มีนิสัยขี้เกียจและขี้แกล้ง มักจะชอบมากวนประสาทเมษาบ่อย ๆ เรียนเก่ง GPA 3.98 ของโปรดคือ สตรอเบอร์รี่ชอร์ตเค้กและอาหารที่ทำจากสตรอเบอร์รี่ |
| โอบนิธิ วิวรรธนวรางค์ | "อาทิตย์ โอวชาญเคหะกุล (ซัน)" | CLASS : เกรด 11 ห้อง B หนุ่มไทยเชื้อสายจีนผู้เงียบขรึม เป็นหลานของอาม่าเจ้าของคอนโดที่เมษาอาศัยอยู่ ภายนอกดูเป็นคนเงียบ ๆ ไม่ค่อยชอบสุงสิงกับใคร แต่จริง ๆ เป็นคนอ่อนโยน ชอบปลูกต้นไม้ |
| สเตฟาน สายชล ปารเนียส | "สมิธ แอนเดอร์สัน (สมิท)" | CLASS : เกรด 12 ห้อง A หนุ่มลูกครึ่งอังกฤษสุดเนี้ยบและเฮี้ยบ มีตำแหน่งเป็นรองประธานนักเรียนและเป็นเพื่อนสนิทของมินโฮ มีหน้าที่ทำงานแทนมินโฮและลากมินโฮกลับมาทำงาน |
| สุนันทา เดวา | "โดรายากิ ฮารุกะ" | ​CLASS : เกรด 10 ห้อง A สาวน้อยสุดแบ๊วลูกครึ่งญี่ปุ่น อาศัยอยู่คอนโดเดียวกันกับเมษา มักชอบเข้ามายุ่งวุ่นวายในชีวิตเมษาบ่อย ๆ เลยต้องมีเรื่องต้องเจ็บตัวแทบทุกครั้ง มีนิสัยบ้าผู้ชาย |
| ธวัชชัย เพชรสุข | "รูปี อัศเจรีย์ ข่าน" | CLASS : เกรด 10 ห้อง A กระเทยลูกครึ่งเชื้อสายเอเชียใต้ เพื่อนรักและลิ่วล้อของฟรังก์ สมาชิกหนึ่งเดียวของแก๊งนางฟ้า ฟรังค์ว่าไงว่าตามกัน แต่หลาย ๆ ครั้งก็มักจะเป็นฝ่ายหลอกด่าฟรังค์เองเช่นกัน |
| วิพาวีร์ พัทธ์ณศิริ | "ฟรังค์ ฟรานเชสการ์" | CLASS : เกรด 10 ห้อง A ลูกคุณหนูแสนไฮโซ หัวหน้าแก๊งนางฟ้า ชอบพูดไทยคำอังกฤษคำ มีเมษาเป็นศัตรูหัวใจอันดับหนึ่ง หลงใหลในเสน่ห์ของมินโฮยิ่งกว่าสิ่งใด |
| เอมิกา กร้านท์ | "ปวยเล้ง พริมโรส" | CLASS : เกรด 11 ห้อง C สาวน้อยเชื้อสายไอริชแสนเรียบร้อย อ่อนหวาน แต่ถ้าโมโหล่ะก็จะเปลี่ยนเป็นเวอร์ชันโหดทันที เป็นเพื่อนสนิทของซัน มีงานอดิเรกคือทดลองพันธุ์พืชแปลก ๆ |
| วัชรินทร์ กกสันเทียะ | "อเล็กซานเดอร์ มินดาเนา" | CLASS : เกรด 10 ห้อง B หนุ่มขี้เก๊กสุดหล่อ (ในความคิดของตัวเอง) สมาชิกชมรมโอเอซิสและเป็นเหยื่อที่ปวยเล้งใช้ทดลองพืชพิเศษข­องเธออยู่เสมอ ๆ |
นักแสดง > นักแสดงสมทบ

ณัฐรัตน์ นพรัตยาภรณ์ รับบท พี่ไอติม
ปวีณ์นุช แพ่งนคร รับบท คุณครูของเมษา
ปรเมศร์ น้อยอ่ำ รับบท คุณพ่อของเมษา
สุชาดา พูนพัฒนสุข รับบท คุณแม่ของเมษา
เคน สทรุทเคอร์ รับบท อาจารย์แซม จอห์นสัน ผู้อำนวยการโรงเรียน Grand Theory International School
พิชาพัฒน์ รัตนกุล เสรีเริงฤทธิ์ รับบท อาจารย์แดนนี่ ไวท์ สอนวิชาชีววิทยา
จักรพันธ์ ตัณฑะสุวรรณะ รับบท อาจารย์ยิ่งสุข สอนวิชาเคมี
ภาคภูมิ ประทุมวัลย์ รับบท ฟิลลิป พี่ชายของฟรังค์
สินีนาฏ โพธิเวส รับบท อาม่าของซัน
Hagop Kassabian รับบท อาจารย์ฮากอบ สอนวิชาฟิสิกส์
รายชื่อตอน

| ตอนซีรีส์ที่ | วันที่ออกอากาศ | เรื่องย่อ |
| --- | --- | --- |
| 0 | 25 กรกฎาคม 2558 | ตอนพิเศษ เบื้องหลังการถ่ายทำและแนะนำตัวละคร |
| 1 | 1 สิงหาคม 2558 | เมษา นักเรียนหัวดีที่มีความฝันอยากเป็นคุณหมอ เธอตัดสินใจย้ายเข้ามาเรียนที่โรงเรียนนานาชาติชื่อดัง เพราะหวังจะพัฒนาภาษาอังกฤษที่เข้าขั้นห่วยให้ดีขึ้น แต่ทุกอย่างกลับไม่เป็นดั่งใจ เมื่อเพื่อนใหม่ที่เจอนิสัยใจคอและการใช้ชีวิตต่างกับเธอแบบสุดขั้ว แถมการเรียนการสอนก็ไม่เหมือนกับโรงเรียนทั่วไปจนเธอไม่เข้าใจ แล้วเมษาที่เริ่มท้อแท้กับชีวิตโรงเรียนใหม่ จะเอาตัวรอดได้มั้ยเนี่ย? |
| 2 | 8 สิงหาคม 2558 | เมษาได้รู้จักกับมาลี นักเรียนแลกเปลี่ยนจากชนเผ่าลึกลับ ที่มาตามตื๊อขอไปเป็นรูมเมทของเมษา แต่สิ่งที่ประหลาดไปกว่านั้นก็คือมาลี ไม่ได้เป็นนักเรียนแลกเปลี่ยนธรรมดา แต่กลับมีพลังพิสดารที่สามารถใช้พลังของสัตว์ป่าได้ตามต้องการ!!! |
| 3 | 15 สิงหาคม 2558 | ครูไวท์ สั่งให้ทำรายงาน "หาคู่" เพื่อดูว่าลูกในอนาคตจะหน้าตาเป็นอย่างไร เมษาก็ต้องปวดหัว เพราะเธอไม่มีแม้กระทั่งคนที่ชอบ ผิดกับมาลีที่ตั้งใจไว้ว่าจะจับคู่กับครูไวท์ให้จงได้ ไม่เพียงแค่นั้น เมษายังรู้สึกว่ามีใครบางคนกำลังแอบติดตามเธอทุกฝีก้าวอยู่!!! |
| 4 | 22 สิงหาคม 2558 | เมษาและมาลี ผ่านการคัดเลือกรอบสุดท้ายในการเข้าเป็นสมาชิก Student Council ซึ่งพวกเธอจะต้องแข่งขันกับเพื่อนร่วมชั้นอย่างฟรังค์และรูปีและการคัดเลือกที่เมษาและมาลีต้องเจอ คือการไปช่วยงานของชมรม Oasis ชมรมลึกลับที่ซ่อนตัวอยู่ในซอกหลืบของโรงเรียน |
| 5 | 29 สิงหาคม 2558 | เมษาถึงกับช็อกเมื่อรู้ว่าแท้จริงแล้ว มินโฮ เป็นประธานของชมรม Oasis แถมเมษายังถูกมินโฮสั่งให้ตกแต่งบูธของชมรม Oasis โดยมีข้อแม้ว่า ถ้าไม่เสร็จห้ามกลับบ้าน!!! ทำให้เมษายิ่งเกลียดประธานนักเรียนของเธอมากขึ้นไปอีกเยอะเลย!!!! |
| 6 | 5 กันยายน 2558 | มาลีขอให้มินโฮติวภาษาอังกฤษให้เมษา แต่ติวยังไงเมษาก็ยังไม่ดีขึ้น จนกระทั่งมินโฮและมาลีพบว่า สาเหตุที่แท้จริงที่ทำให้ทักษะภาษาอังกฤษของเมษาเข้าขั้นห่วยนั้น เกิดขึ้นตั้งแต่เมื่อเธอยังเด็กและมินโฮก็ตั้งใจว่าเขาจะช่วยแก้ปมนี้ของเมษาให้ได้!!!! |
| 7 | 12 กันยายน 2558 | การสอบกลางภาคมาถึงแล้ว และดูเหมือนเมษาจะทำได้ดีทีเดียว อะไรๆ ก็น่าจะดีขึ้นหรอก แต่ฟรังค์และรูปีดันจับได้แล้วน่ะสิว่ามินโฮแอบมาติวหนังสือให้เมษาและมีแผนจะเอาคืนเมษาอย่างสาสมด้วย!!!! |
| 8 | 19 กันยายน 2558 | วาเลนไทน์มาถึงแล้ว มาลีมีแผนอยากจะให้ของขวัญวาเลนไทน์ครูไวท์ แต่ติดตรงที่มาลีไม่มีเงินสักบาท ชมรม Oasis เลยวางแผนหาเงินในวันวาเลนไทน์ โดยไม่รู้ว่ามีจุดจบอันน่าสะพรึงกลัวรอพวก­เค้าอยู่ |
| 9 | 26 กันยายน 2558 | มินโฮยังคงวางแผนจะขอโทษเมษา จึงจัดทริปพาสมาชิก Student Council และชมรม Oasis ไปเที่ยวป่าพร้อมกัน ในขณะเดียวกันเมษาก็รู้สึกว่าซันทำตัวห่าง­เหินกับเธอแปลก ๆ |
| 10 | 3 ตุลาคม 2558 | เมษาพลัดหลงไปในป่าลึก สร้างความตกใจให้กับทุกคนเป็นอย่างมาก มินโฮและซันก็มาทะเลาะกันเองซะอีก |
| 11 | 10 ตุลาคม 2558 | หลังจากมินโฮเลือกความรักกับเมษาแล้วกลับมาอยู่เมืองไทยต่อ มาลีกลับหายตัวไปอย่างไร้ร่องรอย เหลือทิ้งไว้เพียงตุ๊กตาลิงที่เมษาเคยซื้อ­ไว้ให้ ทั้งหมดเลยช่วยกันออกตามหามาลี แต่เมษาจะได้เจอมาลีอีกครั้งหรือไม่และมาลีหายตัวไปเพราะอะไรกันแน่ |
| 12 | 17 ตุลาคม 2558 | ตอนพิเศษ เบื้องหลังเพื่อนรัก ที่ไม่เป็นความลับอีกต่อไป |
เพลงประกอบ

VOLG JOU HART (Follow Your Heart) - พลอยชมพู Feat. มาดามมด
กาลครั้งหนึ่ง - อภิวัชร์ เอื้อถาวรสุข Feat. อีฟ ปานเจริญ